టి. వెంకన్న

టి. వెంకన్న తెలంగాణ కు చెందిన జాతీయస్థాయి గుర్తింపు పొందిన సమకాలీన చిత్రకారుడు.

 జననం 
1980 లో తెలంగాణలోని గజ్వేల్ లో జన్మించిన తీగుల్ల వెంకన్న, జవహర్ లాల్ నెహ్రూ సాంకేతిక విశ్వవిద్యాలయం, హైదరాబాద్‌లో పెయింటింగ్‌లో ఫైన్ ఆర్ట్స్ బ్యాచిలర్‌ (B.F.A.) పూర్తిచేసి, అక్కడ గోల్డ్ మెడల్ అందుకున్నాడు. అనంతరం బరోడాలోని ఎం.ఎస్. యూనివర్శిటీ నుండి ప్రింట్‌మేకింగ్‌లో ఫైన్ ఆర్ట్స్ మాస్టర్‌ (M.F.A.) పొందాడు.

 చిత్రకళా ప్రస్థానం 
ఆయన చిత్రాల్లో చిత్రకళ, ముద్రణా కళ (ప్రింట్‌మేకింగ్), డ్రాయింగ్, ఎంబ్రాయిడరీ ప్రభావం వుంది. తన ప్రత్యేక కళా ప్రపంచాన్ని సృష్టించడానికి అతని పోస్ట్‌ ఇంప్రెషనిజం, మొఘల్‌ మినియేచర్‌ పెయింటింగ్స్‌, భారతీయ పురాణాల నుంచి ప్రేరణ పొందుతాడు.

 ప్రత్యేక శైలి 
ఆయన కళలో తరచూ మానసికంగా గాఢమైన మరియు బహిరంగ లైంగిక ప్రతీకలు కనిపిస్తాయి. ఇవి సామాజిక నిబంధనలకు సవాలు విసురుతూ, లైంగికతపై సంప్రదాయ దృక్పథాలను ప్రశ్నిస్తాయి. "సెక్స్ అనేది కేవలం ఆరంభం మాత్రమే... కళ అనేది నిర్మలమైన భావాలను వ్యక్తపరచడానికి ఒక సాధనం." అంటాడు వెంకన్న.

 అంతర్జాతీయ ఖ్యాతి  
వెంకన్న కళాకృతులు భారతదేశంలోను, అంతర్జాతీయంగా అనేక వ్యక్తిగత (సోలో) మరియు గుంపు ప్రదర్శనల్లో ప్రదర్శించబడ్డాయి. 2025లో, ఆయన 16 వ వ్యక్తిగత ప్రదర్శన బ్లాక్ బ్లూ యెల్లో ముంబైలోని గ్యాలరీ మస్కారాలో జరిగింది. 
2008లో లండన్‌లోని సాచి గ్యాలరీలో నిర్వహించిన ది ఎంపైర్ స్ట్రైక్స్ బ్యాక్: ఇండియన్ ఆర్ట్ టుడే ప్రదర్శనలో చోటు పొందిన అత్యంత పిన్న వయస్కుడైన కళాకారుడిగా అతను నిలిచారు. 2011లో ఆయన ప్రాగ్ బియన్నేలేలో పాల్గొని, ఆర్ట్ స్టేజ్ సింగపూరులో వ్యక్తిగత ప్రదర్శన చేశాడు. 2023 లో ముంబై మరియు బెల్జియంలో వ్యక్తిగత ప్రదర్శనలను నిర్వహించాడు.

 మ్యూజియం సేకరణ 
ఆయన కళాకృతులు ప్రపంచవ్యాప్తంగా ఉన్న ప్రధాన సేకరణల్లో ఉన్నాయి, వీటిలో UK లోని Charles Saatchi , భారతదేశంలోని కిరణ్ నాడర్ మ్యూజియం ఆఫ్ ఆర్ట్ ఉన్నాయి.

 మూలాలు 

 వెలుపలి లంకెలు 
 https://www.youtube.com/watch?v=LAPtKTKmNTM
 https://www.youtube.com/watch?v=KPt_tOzOKkI

వర్గం:1980 జననాలు
వర్గం:చిత్రకారులు
వర్గం:జీవిస్తున్న ప్రజలు
వర్గం:సిద్దిపేట జిల్లా వ్యక్తులు